Odense Adresse-Contoirs Efterretninger, 1833-12-16
Spanien. De franske ministerielle Beretninger herfra ere endnu heel mangelfulde og ubetydelige, saasom: i hele Syden af Halvøen er Roligheden ikke forstyrret, og i Norden er Jnsurrektionen undertrykt, Jnsurgenterne vende tilbage til deres Landsbyer, bortkaste Vaabnene og lade deres Anførere i Stikken, som søge at flygte til Frankerig." Jmellem disse skal befinde sig Marquis Valdespina. Ogsaa den berygtede Berastegn er ankommen til Bayonne; han medbragte 100 Md. til Grændsen, hvor han forlod dem og smuttede allene over paa fransk Grund. Hertugen af Granadas Flugt, havde sin gode Grund, da General Castannon havde befalet at anlægge Proces imod ham, som Stifter af Opstanden i Guipuzcoa. Omvendt drage Dronningens Tilhængere, som ved Jnsurrektionens Udbrud vare flygtede til Frankerig, nu igjen tilbage til deres Fødeland. J Vittoria og Bilbao herskede den største Rolighed; Magistraten var igjen tiltraadt sine Funktioner og havde besluttet at sende en Lykønsknings=Adresse til Dronningen over Sarsfjelds Seier. Denne har i Bilbao udstædt en siden af Dronningen stadfæstet Amnestie for alle Jnsurgenter fra Kapitainer og nedad, paa Vilkaar, at de benytte den inden 14 Dage. Nu da deres Sag har taget saa slet en Vending, ere de alle uskyldige og foregive, at være tvungne til at gribe til Vaaben. Deres Nederlag skal overalt ikke saa meget være en Følge af Frygt for Regjeringstropperne, som Uenighed imellem dem selv indbyrdes, da Anførerne i Bilbao indlode sig i Underhandling med den franske Konsul og lovede at løslade de politiske Fanger, hvilket deres Tilhængere ansaae for Forræderie og gjorde nu Opstand imod dem selv. Toldsa skal først den 30 Novbr. være besat af Castannon og eel Pastor, som derpaa i Forening med Sarsfjeldville forfølge Jnsurgenterne i Navarra. Merino og Cuebillas siges at være forladte af de fleste af deres Tilhængere; efter Andre er deres Flugt blot forstilt, for at kunne operere i Ryggen paa Sarsfeld, hvoraf Man vil forklare sig, at denne uden Sværdslag, rykkede ind i Bilbao, og efter nogle Beretninger skulde der endnu staae hele 10,000 Carlister imellem Aspeitia og Ascoitia. Til denne Mening helder ogsaa Berliner Efterretninger fra Madrid, hvor det hedder, at det nok ikke ligger i Jnsurgenternes Plan, at levere Træfninger; men ved den lille Krig, især i Bjergene, turde Dronningens Tropper efterhaanden blive oprykkede." Pater Echevarria, som havde samlet ikke mindre end 7 til 8000 af de forhenværende kongelige Frivillige, er efter Breve fra Valladolid, taget tilfange med 600 Md. Han skulde strax skydes, dog da det var en Søndag, maatte Executionen udsættes, men er senere fuldført paa ham og 31 Officerer. Det bekræftes nu, at Sarsfields Afsked, som han allerede havde ansøgt for sit Opbrud fra Burgos, er ham bevilget, og at han, til Belønning for sine Tjenester, har faaet den carlistiske Adelstitel. Hans Efterfølger i Kommandoen, General Valde, skal alt være ankommet til Bilbao og den 28 Novbr. have overtaget Kommanden. Kun i Kongeriget Valencia holde sig endnu nogle Rebeller i Morella, hvor de dog ere indsluttede i et lidet Fort. Paa Veien imellem Valencia og Barcellona havde og viist sig en væbnet Bande; men Forbindelsen imellem begge Stæder er alt igjen oprettet. J Staden Valencia selv forefaldt nogle Uordener den 20 Novbr., Dagen hvorpaa den unge Dronning blev proklameret, da en carlistisk Sværdfegertrykte en Pistol løs paa en Milits=Officeer, som lykkeligviis klikkede, og hug Øret af en Landmand. Ogsaa her klagede Man over Svaghed og for stor Eftergivenhed fra Øvrighedens Side, og Korregidoren har i en Proklamation formanet Folket til at være et Mønster paa de borgerlige og religiøse Dyder, der ofte vanhelliges af dem, hvilke fortrinsviis kalde sig katholske."¬